[{"text_idx": "#000000", "text": "Issanda auja\u0308rje ees (Js 6:1\u201310). Kolmainupu\u0308ha jutlus"}, {"text_idx": "#000002", "text": "Ta\u0308nasel jumalateenistusel ra\u0308a\u0308gime kolmainsusest, sest on kolmainupu\u0308ha, mida la\u0308a\u0308nekirikus ta\u0308histatakse alates 1334. aastast na\u0308dal pa\u0308rast nelipu\u0308ha."}, {"text_idx": "#000003", "text": "Teatavasti Piiblis kolmainsust ei nimetata ja kolmainudogma kujunes vanas kirikus lo\u0303plikult va\u0308lja 4. sajandi kirikukogudel. Siiski on Piiblis u\u0308ks ilus koht, kus mainitakse ja\u0308rjestikku ja o\u0303iges ja\u0308rjekorras kolmainsuse kolme isikut: Isa, Poega ja Pu\u0308ha Vaimu. See koht on Mt 28:19j: \u201eMinge siis, tehke ju\u0308ngriteks ko\u0303ik rahvad, ristides neid Isa ja Poja ja Pu\u0308ha Vaimu nimesse ja o\u0303petades neid pidama ko\u0303ike, mida mina olen teil ka\u0308skinud! Ja vaata, mina olen iga pa\u0308ev teie juures ajastu lo\u0303puni.\u201d"}, {"text_idx": "#000004", "text": "Selle ka\u0308su andis ju\u0308ngreile u\u0308lesto\u0303usnud Jeesus, kes ilmus neile Galileas umbes aastal 30. Meie ta\u0308nane kirjakoht ra\u0308a\u0308gib u\u0308hest olulisest su\u0308ndmusest ligikaudu 770 aastat enne seda, u 740 eKr: prohvet Jesaja kohtumisest Jumalaga. Need kaks su\u0308ndmust \u2013 u\u0308lesto\u0303usnud Jeesuse ilmumine ju\u0308ngritele ja Jumala ilmumine Jesajale \u2013 on omavahel imelisel kombel seotud. Sellest seosest jutustab meile Piibel. Ta\u0308nases kolmainupu\u0308ha jutluses pu\u0308u\u0308an selle seose kolmainsuse kiituseks va\u0308lja tuua."}, {"text_idx": "#000009", "text": "Pa\u0308rast sellist toimingut oli prohvet Jesaja su\u0308u\u0308st vaba ja tema patt oli lepitatud. Nu\u0308u\u0308d oli ta valmis Jumalat kuulma, aga vo\u0303ib-olla ka na\u0308gema. Milline Jumal Jesaja silmis va\u0308lja na\u0308gi? Me ei tea seda, sest see on saladus. Ometi annab kirjakoht meile viite, mida vo\u0303ime to\u0303lgendada. Nimelt hu\u0308u\u0308dsid seeravid Issanda kojas kolm korda \u201epu\u0308ha\u201c. On olemas traditsioon, mis seob seda kolmekordset \u201epu\u0308ha\u201c kolmainsusega \u2013 \u201epu\u0308ha\u201c igale kolmainsuse isikule. Seega vo\u0303is prohvet Jesaja selle pa\u0308rimuse ja\u0308rgi na\u0308ha kolmainsust. See on ilus mo\u0303te, ehkki piibliteadlased seda alati ei kinnita. Aga a\u0308rgem laskem end sellest ta\u0308na ha\u0308irida, vaid ja\u0308a\u0308gem selle ilusa mo\u0303tte juurde: Jesaja na\u0308gi kohtumisel Jumalaga kolmainsust."}, {"text_idx": "#000011", "text": "Imelik u\u0308lesanne! Mis mo\u0303tet on inimestele teatada, et nad pole vo\u0303imelised midagi taipama? Kardetav u\u0308lesanne! Sest inimesed ei taha kuulda so\u0303numeid, mis nende ego alava\u0308a\u0308ristavad. Inimesed on valmis selliste asjade pa\u0308rast tapma. Ja teamegi, et pa\u0308rimuse ja\u0308rgi saeti prohvet Jesaja oma elu lo\u0303pus pooleks."}, {"text_idx": "#000012", "text": "Miks siis sai Jesaja sellise u\u0308lesande? Vastuse ku\u0308simusele annab meile apostel Paulus. Rm 11 selgitab Paulus meile a\u0308ra po\u0303hjuse, miks Jumal on juutide su\u0308damed paadutanud ja tsiteerib seejuures vabalt sedasama u\u0308lesannet, mille Issand andis kord prohvet Jesajale. Selleks po\u0303hjuseks on meie, paganate, mittejuutide pa\u0308a\u0308semine! Rm 11:25: \u201eVennad, ma ei taha ju, et teile ja\u0308a\u0308ks teadmata see saladus ... et Iisraelile on osaliselt tulnud paadumus, kuni paganate ta\u0308iskogus on sisse astunud.\u201c Niisiis ilmutas Issand aastal 740 eKr prohvet Jesajale end selleks, et ei pa\u0308a\u0308seks mitte ainult juudid kui valitud rahvas, vaid ka paganad. Et pa\u0308a\u0308seksid ko\u0303ik maailma rahvad. Et pa\u0308a\u0308seksime ka meie."}, {"text_idx": "#000013", "text": "Kolmandaks ku\u0308sime nu\u0308u\u0308d, milles siis see pa\u0308a\u0308semine seisneb? Milleks pidi Jesaja kuulutama juutidele vaimulikku pimedust? Selleks et nad ei tunneks a\u0308ra, et Naatsareti Jeesus, kes elas u kolmveerand tuhat aastat pa\u0308rast Jesaja na\u0308gemust, on Messias, on Kristus."}, {"text_idx": "#000016", "text": "Niisiis on kord Jumala troonisaalis prohvet Jesajale ilmunud kolmainsus ja andnud talle u\u0308lesande paadutada va\u0308ljavalitud Iisraeli rahva paljude liikmete su\u0308dameid, et nad ei tunneks a\u0308ra Kristust. Ja et Kristust saaks kuulutada ka paganaile, et ta\u0308iskogus neist pa\u0308a\u0308seks."}, {"text_idx": "#000019", "text": "Kui me oleme ristitud kolmainsuse \u2013 Isa, Poja ja Pu\u0308ha Vaimu \u2013 nimesse. Ristitud olemine vabastab meie su\u0308dametunnistuse murest, et meil pole pa\u0308a\u0308stekindlust. 1Pt 3:21: Ristimine pole \u201elihaliku ru\u0308veduse ko\u0303rvaldamine, vaid hea su\u0308dametunnistuse taotlemine Jumalalt Jeesuse Kristuse u\u0308lesto\u0303usmise kaudu.\u201c Vaatamata ristitud olemisele ja\u0308a\u0308b meile siiski pu\u0308sima lihalik ru\u0308vedus: meid pole ju puhtaks tehtud no\u0303nda, nagu seerav tegi Jesaja Jumala troonisaalis u\u0308he hetkega puhtaks. Meie liha so\u0303dimised meie hea su\u0308dametunnistuse vastu peab u\u0308letama usk kolmainsusesse."}, {"text_idx": "#000020", "text": "Siit teine tingimus, mis on vajalik paganate ta\u0308iskogusse pa\u0308a\u0308semisel: me peame pidama neid ka\u0308ske, mida Jumal on Iisraeli rahvale o\u0303petanud ja mille Jeesus on kokku vo\u0303tnud kaheks: armasta oma Jumalat u\u0308le ko\u0303ige ja ligimest nagu iseennast! Me vo\u0303ime olla ristitud, kuid mitte pidada oma elus Jumala ka\u0308ske. Ma arvan, et na\u0308iteid sellest on ta\u0308is kogu maailm ja meie endigi elu. Neid ka\u0308ske aitab meil pidada u\u0308ksnes usk kolmainsusesse.Kuidas sa\u0308ilitada usku kolmainsusesse? Ka\u0308ia jumalateenistustel! Hb 10:25 u\u0308tleb: \u201eA\u0308rgem ja\u0308tkem unarusse oma koguduse kooska\u0308imist, no\u0303nda nagu mo\u0303nel on kombeks, vaid julgustagem selleks u\u0308ksteist \u2013 ja seda enam, mida rohkem te na\u0308ete seda pa\u0308eva la\u0308henevat.\u201c Hb kirja autor ja\u0308tkab (s 28j): \u201eKui keegi hu\u0308lgab Moosese Seaduse, siis peab ta ilma armuheitmiseta surema kahe vo\u0303i kolme tunnistaja so\u0303na peale. Kui palju ra\u0308ngema nuhtluse va\u0308a\u0308rib siis teie arvates see, kes Jumala Poega on jalgadega tallanud ega ole pu\u0308haks pidanud lepingu verd, millega ta on pu\u0308hitsetud, ja kes on teotanud armu Vaimu?\u201c"}, {"text_idx": "#000021", "text": "No\u0303nda vo\u0303ib kokkuvo\u0303tteks o\u0308elda, et Jesaja kutsuti kolmainu Jumalaga kohtuma meie pa\u0308rast: selleks et meie, paganad saaksime kord viibida kolmainsuse troonisaalis samamoodi nagu kunagi prohvet Jesaja. Tema ku\u0308ll kutsuti sinna n-o\u0308 ametiasjus, kuid meid kutsutakse sinna igaveseks."}, {"text_idx": "#000022", "text": "Miks muidu on Piibli Ilmutusraamatu 4. ja 5. peatu\u0308kis kirjas na\u0308gemus taevasest jumalateenistusest, mille kirjelduses on eeskujuks vo\u0303etud seesama stseen prohvet Jesaja raamatus? Lisaks tegelastele, keda Jesaja oma na\u0308gemuses kirjeldab, on siin ka 24 vanemat ja tall. On ka kinni pitseeritud rullraamat, milles seisab kogu to\u0303de maailma kohta. Ja Ilm 5:9j laulavad 24 vanemat ja\u0308rgmise laulu: \u201eSina oled va\u0308a\u0308rt vo\u0303tma raamatu ning avama selle pitserid, sest sina olid tapetud ning sina oled ostnud Jumalale oma verega inimesi ko\u0303igist suguharudest ja keeltest ja rahvastest ja paganaho\u0303imudest ning oled nad teinud kuningriigiks ja preestreiks meie Jumalale ning nad hakkavad valitsema kuningatena u\u0308le ilmamaa.\u201d"}, {"text_idx": "#000030", "text": "Pa\u0308evast-pa\u0308eva koolis usundio\u0303petusega tegeledes olen ikka aeg-ajalt pu\u0308u\u0308dnud so\u0303nastada oma o\u0303petatava aine aluseks olevaid po\u0303himo\u0303tteid ning mo\u0303elda, missugune on selle o\u0303ppeaine suhe kirikuga. Na\u0308iteks, kas"}]